Brasil vant første sett 21-14, men de norske gutta henta seg inn igjen og vant både andre og tredje sett med 21-17 og 15-12. Det avgjørende settet var jevnt en stund, men sandvolleyparet satte etter hvert opp tempoet. Da klarte ikke brasilianerne å holde følge.
Dette ble Sørums og Mols andre gull på ei uke.
- Det har vært en skikkelig intens og tøff uke. Vi kom til Kina med jetlag, og er forferdelig slitne. Vi spilte ræva, sier Mol på direkten etter seieren, og fortsetter:
- Vi forventet ikke det her i det hele tatt, men det er helt fantastisk.
Sørum er enig med lagkameraten.
- Det er faktisk helt fantastisk. Brasil var flott, men vi er skikkelig trøtte nå. Oliveria og Schmidt kjempa hardt, men vi tok oss inn igjen. Spesielt sett tre var tøft, sier Sørum.
Duoen har hatt en strålende start på 2019. Søndagens seier er guttas tredje i år.
- Vi hadde en seig start i 2018. Gullet i dag og forrige helg betyr ekstremt mye. Vi har starta veldig bra, og til tross for at det er tungt med så tett kampprogram, så tror jeg det er veldig viktig for å vedlikeholde rytmen og det gode samspillet vårt, sier Mol.